《齐天乐 题殳积堂“桐阴觅句图”》
清代·叶绍本

碧云忽堕中庭影，人间顿消残暑。淡月初生，凉烟轻抹，才听数声疏雨。

花香暗度。正么凤寻巢，伶俜翠羽。清露晨流，丰姿濯濯定如许。

苍苔色谁踏破，有个人幽独，仄径微步。玉宇无尘，银河渐转，多少襄阳诗句。

八义俊侣。乍韵入冰丝，龙唇堪谱。啜茗平台，看吟成漫与。

作者简介：叶绍本，字仁甫，号筠潭，归安人。嘉庆辛酉进士，改庶吉士，授编修，历官山西布政使，降鸿胪寺卿。有《白鹤山房诗钞》。